जमीन ग्राम पंचायत की, केस दर्ज कर दिया मालिक पर
भास्कर संवाददाता | चमकौर साहिब
माइनिंगविभाग के बीएलओ सुरिंदर सिंह की शिकायत पर चमकौर साहिब थाने की पुलिस ने गांव बालसंडा की जमीन के मालिक, पोक लाइन मशीन के मालिक ड्राइवर टिप्पर नंबर एचआर 99आरआर (टी) 9808 के मालिक ड्राइवर पर नाजायज माइनिंग का मामला दर्ज किया गया है।
जबकि जमीन पंचायत की है। अब जांच का विषय है कि मामले में कौन फंसेगा। हालाकि ग्राम पंचायत इसकी मालिक होती है। इसलिए मामला दर्ज करने में कुछ साफ नहीं हो रहा। माइनिंग विभाग की ठेकेदार सवालों के घेरे में है।
बता दें माइनिंग विभाग के अधिकारी ने इस मामले में किसी अन्य ठेकेदार की खड़ी मशीन पर पुलिस स्टेशन सिंह भगवंत पुर पुलिस में मामला दर्ज करवा दिया गया था।
जब आज नया मामला दर्ज किया है तो वह जमीन के मालिक पर दर्ज किया है। गांव बालसंडा चमकौर साहिब थाने के अंतर्गत पड़ता है। गांव बालसंडा की करीब 250 कनाल पंचायती जमीन नदी के साथ पड़ती है। जिसके नीचे रेत का भंडार है तो माइनिंग माफिया ने पंचायत माइनिंग विभाग से मिलीभुगत कर इसे समतल करके 10 एकड़ जमीन उपजाऊ बनाने के लिए विभाग से मंजूरी लेकर वहां पर पोकलेन मशीन लाकर खड़ी कर दी।
मालिक बारे बीडीपीओ दफ्तर से पूछेंगे : बीएलओ
उधर,माइनिंग विभाग के बीएलओ सुरिंदर सिंह ने कहा कि बालसंडा में चल रही नाजायज माइनिंग के आरोप में मामला दर्ज किया गया है। पूरी रिपोर्ट जीएम माइनिंग को भेजी गई है। जब सुरिंदर सिंह से पूछा कि जमीन तो गांव बालसंडा की पंचायत की है और पर्चा जमीन के मालिक के खिलाफ दर्ज किया है तो उन्होंने कहा कि जीएम माइनिंग बीडीपीओ दफ्तर से पूरी जानकारी लेंगे और इसके बाद यदि जमीन की मालिक पंचायत हुई तो कार्रवाई की जाएगी।
चमकौर साहिब थाने में खड़ा टिप्पर।
पंचायती जमीन पर अवैध माइनिंग के लिए लगाई क्रेन।
hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva